Vmesno poročilo v skladu s členom 26(1) Uredbe (EU) št. 1144/2014 Evropskega parlamenta in Sveta z dne 22. oktobra 2014 o ukrepih za informiranje o kmetijskih proizvodih in njihovo promocijo, ki se izvajajo na notranjem trgu in v tretjih državah, ter o razveljavitvi Uredbe Sveta (ES) št. 3/2008

EU pomaga agroživilskemu sektorju pri financiranju informacijskih in promocijskih kampanj. Promocijski programi EU, ki potrošnike in uvoznike seznanjajo z visokimi standardi in kakovostjo agroživilskih proizvodov iz EU, lahko podpirajo evropske proizvajalce v svetu, kjer je konkurenca vse hujša. S splošnim sporočilom „Enjoy, it’s from Europe“ (Naj vam tekme, evropsko je!) so cilji politike spodbujanje odpiranja novih trgov, diverzifikacija trgovinskih partnerjev in ozaveščanje potrošnikov o prizadevanjih evropskih kmetov.

V skladu s členom 26(1) Uredbe se vmesno poročilo o uporabi Uredbe Evropskemu parlamentu in Svetu predloži do 31. decembra 2018. Poročilo bi moralo vključevati stopnjo izvajanja v različnih državah članicah, skupaj z morebitnimi ustreznimi predlogi.

a)programov za informiranje in promocijo (v nadaljnjem besedilu: programi) in

b)povečanje konkurenčnosti in porabe kmetijskih proizvodov Unije in nekaterih živilskih proizvodov ter njihove prepoznavnosti tako znotraj kot zunaj Unije;

V členu 2(1) Uredbe je navedeno, da je „splošni cilj ukrepov za informiranje in promocijo povečati konkurenčnost kmetijskega sektorja Unije“. V členu 2(2) je navedeno, da so „posebni cilji ukrepov za informiranje in promocijo:

To poročilo se nanaša na izvajanje ukrepov za informiranje o kmetijskih proizvodih in njihovo promocijo v skladu z Uredbo (EU) št. 1144/2014 (v nadaljnjem besedilu: Uredba).

Vmesno poročilo v skladu s členom 26(1) Uredbe (EU) št. 1144/2014 Evropskega parlamenta in Sveta z dne 22. oktobra 2014 o ukrepih za informiranje o kmetijskih proizvodih in njihovo promocijo, ki se izvajajo na notranjem trgu in v tretjih državah, ter o razveljavitvi Uredbe Sveta (ES) št. 3/2008

·Stopnje sofinanciranja Unije so se povečale na 70 % za enostavne programe na notranjem trgu, 80 % za multiprograme in enostavne programe/multiprograme, namenjene tretjim državam, ter 85 % za programe za ponovno vzpostavitev običajnih tržnih razmer v primeru hudih motenj na trgu, izgube zaupanja potrošnikov ali drugih specifičnih problemov. Za upravičence iz držav članic, ki prejemajo finančno pomoč, je na voljo še dodatnih 5 odstotnih točk.

·Nova politika temelji na pravi strategiji, vzpostavljeni na ravni EU, s sprejetjem letnega delovnega programa. Opredeljuje strateške prednostne naloge in ustrezna proračunska sredstva za promocijsko politiko glede ciljnih populacij, proizvodov, shem ali trgov ter naravo informacijskih in promocijskih sporočil. Poleg tega določa posebne začasne ureditve za odzivanje na hude motnje na trgu ali izgubo zaupanja potrošnikov. Določa tudi merila za oceno predlogov. Letni delovni program se izvaja z razpisi za zbiranje predlogov.

·Obseg upravičenih prejemnikov in proizvodov se je povečal. Da bi se omogočila večja donosnost naložb, je zdaj dovoljeno omejeno navajanje porekla in prikazovanje blagovnih znamk, ki ne ogroža splošne narave promocijskih programov.

·Promocijski programi bi morali izražati evropsko razsežnost po vplivu in vsebini, njihovo glavno sporočilo bi se moralo nanašati na Unijo, tako da dopolnjujejo ukrepe, ki jih izvajajo države članice in zasebni sektor.

·Opredeljeni so bili kazalniki izložkov, rezultatov in učinkov nadaljnjega spremljanja za boljše ocenjevanje učinkovitosti promocijskih ukrepov.

·Drug pomemben vidik reforme je poenostavitev postopkov:

-nekatere izvedbene naloge so bile zaradi stroškovne učinkovitosti prenesene s Komisije na Izvajalsko agencija za potrošnike, zdravje, kmetijstvo in hrano (v nadaljnjem besedilu: CHAFEA (Consumers, Health, Agriculture and Food Executive Agency)) ;

-upravni postopki so bili poenostavljeni z odpravo dvostopenjskega izbirnega postopka, ki je v preteklosti vključeval tudi predizbor s strani držav članic;

-postopki so bili tudi racionalizirani in profesionalizirani. Kot odziv na razpise se predlogi za programe predložijo elektronsko, oceni pa jih CHAFEA s prispevkom zunanjih strokovnih ocenjevalcev, specializiranih za hrano in trženje;

-izbira predlogov pri Komisiji temelji na oceni, ki jo izvedejo zunanji ocenjevalci, pri čemer se strogo upošteva razvrstitev predlogov, ki jo določijo ocenjevalci;

-multiprograme upravlja CHAFEA zaradi lažjega upravljanja, medtem ko enostavne programe še naprej upravljajo pristojni nacionalni organi z deljenim upravljanjem. Pristojnosti agencije so bile razširjene tudi z usklajevanjem ukrepov na pobudo Komisije, kot so komunikacijske kampanje, udeležba na trgovinskih sejmih in obiski na visoki ravni.

3. IZVAJANJE UKREPOV ZA INFORMIRANJE IN PROMOCIJO

3.1Letni delovni program

Letni delovni program je izvedbeni sklep, pri izvajanju katerega Komisiji pomaga Odbor za skupno ureditev kmetijskih trgov.

Letni delovni program se je izkazal za učinkovito orodje pri uresničevanju dinamične in ciljne promocijske politike; vsako leto se uskladi z nastajajočimi potrebami in priložnostmi sektorja ob določitvi prednostnih nalog z namenskim okvirnim proračunom.

Službe Komisije so vzpostavile odprt in posvetovalni postopek za opredelitev strateških prednostnih nalog glede geografskih trgov, sporočil, ki jih je treba prenesti, in sektorjev, ki jih je treba promovirati. Tržne prednostne naloge temeljijo na cilju Uredbe povečati število dejavnosti za tretje države z največjim potencialom rasti. Na notranjem trgu je glavni cilj obveščati potrošnike o najvišjih standardih proizvodov EU in shemah kakovosti EU ter povezanih simbolih, tj. ekološka pridelava, zaščitena geografska označba (ZGO), zaščitena označba porekla (ZOP), zajamčena tradicionalna posebnost (ZTP), „gorski proizvod“ in logotip za proizvode iz najbolj oddaljenih regij. Službe Komisije za tretje države izvajajo makroekonomsko analizo načrtovanega povečanja uvoza, pa tudi oceno politike glede prostotrgovinskih sporazumov ter pričakovane odprave ovir za sanitarne in fitosanitarne ukrepe. Promocijski programi lahko dejansko pomagajo pripraviti temelje za morebitni izvoz na trge tretjih držav še pred sklenitvijo ali začetkom veljavnosti prostotrgovinskih sporazumov. Službe Komisije se prek Odbora za skupno ureditev kmetijskih trgov tudi sistematično pisno posvetujejo z državami članicami glede promocije. Poleg tega se prek skupin za civilni dialog sistematično posvetujejo z deležniki ter prejemajo številne prispevke iz agroživilskega sektorja in družbeno-poklicnega sektorja.

Izkazalo se je tudi, da je politika učinkovita pri dodeljevanju namenskih ad hoc sredstev sektorjem, ki se srečujejo s težavami, kot so na primer sektor mleka in mlečnih izdelkov ter sektor prašičjega mesa v letih 2016 in 2017 ali sektor ovčjega/kozjega mesa v letu 2017. Promocijski programi so se izkazali kot koristno orodje za podporo kmetom in agroživilskemu sektorju pri njihovih prizadevanjih za osvajanje novih trgov, pridobitev tržnega deleža in povečanje izvoza s srednjeročnim ciljem, da se obnovi stanje na trgu.